
Įvadas 


Mokymasis iš patirties arba mokymosi ir patirties integralumas ugdymo(si) 
procese vienas aktualiausių šiandieninės pedagogikos uždavinių. Kitaip tariant, 
patyriminė pedagogika — tai procesas, kuriame ugdymas vyksta per individualią 
patirtį. Kaip pastebi įvairūs patyriminės pedagogikos mokslininkai (Godvadas ir kt. 
2014; Kolb, 2016), kad ne kiekviena iškyla gamtoje jau yra patyriminis ugdymas(is). 
Mokymasis iš patirties procese esminis išteklius tampa patirtis, tačiau svarbu 
pastebėti, kad tokiame mokymesi patirtis be refleksijos yra mažai vertingas. Mokiniai 
savo patirtį apmąsto patys ir (ar) aptaria grupėje, anot Bubnio (2016), pagrindas yra 
asmens refleksijos ir emocijos, bet ne kitų „duota“ tikrovė. Patirtinis mokymas(is) 
nėra mokymas(is) apie objektyvius, iš anksto įtvirtintus dalykus. 

Analizėstikslas- pristatyti patyriminio mokymo(si) praktiką gamtamoksliniame 
ugdyme(si). 

Patyriminė veikla lauke žavi ir įtraukia kiekvieną pradinuką. Vaikai mokosi 
vieni iš kitų, geba susitarti ir bendradarbiauti, inicijuojama jų kūrybinė laisvė, 
spontaniškumas, meninė bei žodinė raiška, loginis mąstymas, pastabumas, fizinis 
aktyvumas. Mokytojas tampa dalyviu veiklose. 

Tam, kad ši patirtis būtų naudinga, kad iš jos padarytume išvadas ir 
pasimokytume, ją būtina aptarti ir (ar) apmąstyti, pvz., kaip grupėje buvo priimami 
sprendimai, kokį vaidmenį kiekvienas dalyvis vaidino atliekant užduotį, kas padėjo 
atlikti užduotį, kas trukdė, kaip jautėsi dalyviai užduoties atlikimo metu ir pan. Taip 
yra kaupiama socialinė kompetencija, kurią nesunkiai galima perkelti į kasdienio 
gyvenimo sritį. Kaip pastebi Melaikienė (2015), patirtinis mokymas(is) puikiai 
atliepia visas esmines šiuolaikinio mokymo(si) organizavimo nuostatas ir labai 
siejasi su kitomis šiandien aktualiomis mokymo(si) strategijomis, tokiomis kaip 
mokymas(is) bendradarbiaujant, reflektyvus, konstruktyvus, įrodymais grįstas, 
autentiškas, probleminis ir net savivaldus mokymas(is). Taigi švietimo praktikai 
iškelia pagrindinius patyriminio mokymo(si) tikslus (Gerulaitis, Vaivadienė, 2019): 

e mokymąsi daryti prasmingu ir įdomiu; 

e įgalinti savo turimą patirtį, peržiūrėti, atnaujinti, sisteminti, plėtoti; 

e atliepti esminius didaktinius principus: ėjimas nuo žinomų dalykų prie 

nežinomų, nuo artimo prie tolimo, kurti naujus individualius žinojimus; 

e lengviau suvokti naują informaciją, ugdytis naujus gebėjimus; 

e apjungti patirtį, susieti tarpusavyje; 

e užtikrinti teorijos ir praktikos ryšį, nes patirtis įgyjama praktikoje. 

Taip pat ugdomi gebėjimai: gamtos pažinimas; gebėjimo, remiantis savo 
juslėmis, pajusti skirtumus, ugdymas; mokymasis atpažinti skirtingas medžių rūšis; 
mokymasis dirbti grupėje. 


Pedagoginės patirties apžvalga 


Pateikiamos ir analizuojamos konkrečios praktinės veiklos vykdomos pradinių 
klasių gamtamokslinio ugdymo(si) proceso metu. 

1 veikla klasėje. Šios veiklos tikslas - išsiaiškinti, kiek medžių pažįsta mokiniai. 
Jie išvardija kokius pažįsta Lietuvos miško medžius. Pasitikrina, pasikartoja būdami 
mokykloje medžių pavadinimus, paskui pažiūri filmuką (3 min) „Lietuvos medžiai“. 

2 veikla miške. Tikslas — surasti ir atpažinti 5-7 medžius miške, įvardyti juos, 
apčiupinėti žievės struktūrą, pauostyti. Vieniems žievė kvepia gilėmis, kitiems — 
mišku. Mokiniai apžiūri kiekvieno medžio šakas, formas, lapus, vaisius (1 pav.). 
Pasirenka po nukritus; medžio lapą, vaisių. Užduočių lape pažymi pažįstamus 
medžius. 


1 paveikslas 
Užduočių atlikimas miške 


3 veikla — darbas porose. Tikslas — padaryti žievės antspaudą ir atpažinti 
medžio kamieną. Prie kamieno prispausti žievės antspaudo kortelę ir vaškinę 
kreidelę laikydami išilgai, nespausdami jos, palengva spalvinti. Mokiniai padaro 
medžio žievės anspaudus (2 pav.), gali palyginti, kad skirtingi medžiai turi skirtingą 
kamieno raštą. 


https://doi.org/10.48127/gu/21.27.36 37 


GAMTAMOKSLINIS UGDYMAS BENDROJO UGDYMO MOKYKLOJE — 2021 / 
NATURAL SCIENCE EDUCATION IN A COMPREHENSIVE SCHOOL - 2021 
ISSN 2335-8408 


2 paveikslas 
Medžių anspaudai 


4 veikla — gamtinės medžiagos ieškojimas. Tikslas — surasti kuo įvairesnės 
gamtinės medžiagos. „Pabūti medžiotojais“ ir surasti miške įvairiausio turto 
(nukritusios gamtinės medžiagos), iš kurio bus gaminami darbeliai. 4 paveiksle 
matyti, kokias gamtines medžiagas mokiniai prisirinko, tai nukritę medžių lapai, jų 
vaisiai, smulkios šakelės ir pan. 


4 paveikslas 
Gamtinės medžiagos 

5 veikla — mokiniai suskirstomi į dvi grupes. Tikslas — iš nukritusių lapų sukurti 
„Lapų medj“. Mokiniai suneša į vieną krūvą daug lapų, iš jų suformuoja medžius 
(6 pav.). 


6 paveikslas 
Medžiai iš lapų 


Mokiniai galėjo pabūti miške, pažinti medžius, atlikti darbą porose, grupėje, 
aptarti nuveiktas veiklas, kvėpuoti miško oru. Išryškėjo lyderiai, dvi poros iširo, 
jie užduotis atliko po vieną, abu nesutarė, skyrėsi jų nuomonės. Iš 18 mokinių — 5 
mokiniai nei karto nėra buvę miške. Tai tik dar kartą įrodo, koks svarbus yra patyriminis 
ugdymas. Po kiekvienos veiklos visi mokiniai aptaria savo patirtį, išgyventus jausmus 
ir emocijas, labiausiai įsimintinas ar daugiausiai emocijų sukėlusias veiklas. Patirtinis 
mokymas(is), skatindamas reflektuoti ir analizuoti savo patirtį bei iš jos mokytis, 
kartu skatina geriau pažinti save kaip asmenį, kaip besimokantįjį, kaip tam tikros 
srities ar profesijos atstovą (Melaikienė, 2015). 

Esama pandeminė situacija Lietuvoje, keičia ir mokyklos vidaus gyvenimą. 
Ribojamas laisvas judėjimas mokyklos vidaus teritorijoje, todėl dažnai tenka 
mokiniams koncentruotai ilgą laiką praleisti kartu vienoje vietoje. Šioje situacijoje 
pasinaudodami patyriminio mokymosi ištekliais, siekiant kūrybiškai išnaudoti 
pertraukas, mokiniai žaidžia žaidimus su kaštonais. 7 paveiksle pavaizduotas 
žaidimas „Atrask porą“. Atminties lavinimo žaidimo tikslas — surasti atitinkančias 
kaštonų poras. Kaštonų apačioje pridėti spalvotus plastilino gabaliukus, prieš 
žaidžiant juos užversti. Žaidimo pradžia: apversti kaštoną ir kiekvienas žaidėjas, 
laikrodžio rodyklės kryptimi, atidengia po vieną kaštoną — kuo greičiau stengtis 
surasti poras. Laimi tas žaidėjas, kuris surenka daugiausiai kaštonų porų. Žaidžiama, 
kol atverčiami visi kaštonai. 

7 paveikslas 
Žaidimas „Atrask porą“ 


Kitas „Kryžiukai-nuliukai“ (daukartinis), 8 paveiksle pavaizduotas žaidimas 
su kaštonais. Dviems žaidėjams skirtas žaidimas. Lape nubraižoma 9 langelių (3x3) 
lentelė. Ant kaštonų apačios užrašome X (kryžiukai) ir O (nuliukai). Vienas žaidėjas 
lentelėje į langelius deda kaštonus, kurie pažymėti su X , antrasis — O. Žaidėjai eina 
paeiliui. Laimi tas, kuris pirmas užpildo pilną eilutę, stulpelį ar įstrižainę savo ženklais. 


8 paveikslas 
Žaidimas „Kryžiukai-nuliukai“ 


Žaidimai su gamtinėmis medžiagomis skatina mokinius kūrybiškai naudoti 
gamtinius išteklius, susikurti savitai žaidybinę aplinką ir priemones. Kiekvieno 
žaidimo metu mokiniai turi galimybę prisiminti ir įsidėmėti, kurio tai medžio vaisius 
ir kartu įgyti gamtamokslinių žinių. Patyriminė veikla žavi ir įtraukia kiekvieną 
pradinuką. Mokiniai mokosi vieni iš kitų, geba susitarti ir bendradarbiauti, 
inicijuojama jų kūrybinė laisvė, spontaniškumas, meninė bei žodinė raiška, loginis 
mąstymas, pastabumas, fizinis aktyvumas. Mokytojas tampa dalyviu veiklose. 

Apibendrinimas 


Patirtinis mokymasis, traktuoja žmogų, kaip visumą ir akcentuoja jo 
potencialias galimybes. Apima visas tris mokymo(si) pakopas: kognityviąją, emocinę 
ir socialinę, todėl tai yra mokymo(si) sėkmės sąlyga. Keičiasi mokytojo vaidmuo iš 
žinių perdavėjo į mokytoją fasilitatorių. Vaikai jaučia didesnę laisvę, bet tuo pačiu 
ir atsakomybę už save ir savo mokymąsi. Patyriminė veikla išlaisvina mokinių 
kūrybines jėgas, skatina savarankiškumą, gebėjimą atpažinti savo jausmus, emocijas 
ir jas įvardinti, apibendrinti. Taip pat vyksta savo artimiausios gamtinės aplinkos 
pažinimas ir sąmoningas atsakomybės ugdymasis už jj / ją supančią aplinką. 


Pastaba 
Nuotraukų autorė mokytoja Violeta Lukočienė. 

Experiential education excites and involves primary school students. By participating 
in such activities, a teacher initiates and encourages freedom of creativity, spontaneous 
decision making, artistic expression, logical thinking and physical activeness. Students-being 
involved in this active experiential process learn from each other, cooperate, develop their 
skills of making agreements. In order to have the most benefits from such education and 
be able to make conclusions or learn from it there is a crucial need for reflection. Students 
think over their roles in groups, level of their involvement, taking part in decision making 
which on the whole assists developing social competence and helps them apply gained skills 
in future life. 

Keywords: experiential education, logical thinking, social competence 

